Ioannes Palach
Ioannes Palach (natus Melnicae die 11 Augusti 1948; mortuus Pragae die 19 Ianuarii 1969) fuit iuvenis qui vestigiis ingressus viri Polonici Ricardi Siwiec (1909–1968) Pragae se incendit ut reclamet contra incursionem copiarum Unionis Sovieticae in Bohemoslovaciam. Insequenti mense Ioannes Zajíc, alius iuvenis, idem actum fecit. Ioannes Palach Pragae in Universitate Oeconomica et postea in facultate philosophica Universitatis Carolinae studebat. In foro sancti Venceslai Pragae ante Museum Nationale die 16 Ianuarii 1969 se incedit, et post tres dies obiit. Funus eius celebratum est die 25 Ianuarii a pastore evangelico Iacobo Schwarz Trojan in coemeterio Olšanensi Pragae. Asteroides 1834 Palach ad honorem eius appellatur.